Նախորդ շաբաթ հայտնի դարձավ, որ ՌԴ նախագահ Վլադիմիր Պուտինը ՀՀ եւ ՌԴ զինված ուժերի միավորված խմբավորում ստեղծելու մասին համաձայնագիր կնքելու հրամանագիր է ստորագրել: «Ռոսիա սեգոդնյա» լրատվական գործակալության գլխավոր տնօրեն Դմիտրի Կիսելյովին տված հարցազրույցում Սերժ Սարգսյանը սա անվանեց հայ-ռուսական դաշնակցային հարաբերություններում տեղի ունեցած զարգացում: Ինչպես նա նշեց, հայ-ռուսական զորամիավորումը ստեղծվել է 1990-ականների սկզբներին եւ հիմա ընդամենը նոր պահեր են հայտնվելու տվյալ համաձայնագրի մեջ: «Մենք, իհարկե, ուշադիր կուսումնասիրենք այն նոր պահերը, որ ՌԴ նախագահի հրամանով կմտցվեն տվյալ համաձայնագրի մեջ»,-ասաց Ս. Սարգսյանը: